
COMUNICAT DE PRESĂ
Certificarea  operatorilor de transport şi de sistem

CN TRANSELECTRICA S.A. şi SNTGN TRANSGAZ SA
06 august 2014
Comitetul de Reglementare al Autorităţii  Naţionale de Reglementare în Domeniul Energiei a aprobat în şedinţa de astăzi, 06.08.2014, certificarea Companiei Naţionale de Transport al Energiei Electrice "Transelectrica" - S.A. în calitate de operator de transport şi de sistem al sistemului electroenergetic naţional şi Societăţii Naţionale de Transport Gaze Naturale “Transgaz” - S.A în calitate de operator de transport şi de sistem al Sistemului Naţional de Transport al gazelor naturale.
Certificarea  operatorilor de transport şi de sistem CN "Transelectrica" - S.A. şi SNTGN “Transgaz” S.A a fost aprobată  ca urmare a îndeplinirii cerințelor de certificare,  odată cu intrarea în vigoare a Legii nr. 117/2014 privind aprobarea Ordonanţei de urgenţă a Guvernului nr. 6/2014 privind exercitarea drepturilor şi îndeplinirea obligaţiilor ce decurg din calitatea de acţionar al statului la Compania Naţională de Transport al Energiei Electrice „Transelectrica“ - S.A. şi la Societatea Naţională de Transport Gaze Naturale „Transgaz“ - S.A. Mediaş şi în conformitate cu prevederile legislaţiei europene şi naţionale privind certificarea operatorilor de transport şi de sistem în domeniul energiei electrice/gazelor naturale, respectiv Directivele 2009/72/CE şi 2009/73/CE ale Parlamentului European şi ale Consiliului privind normele comune pentru piaţa internă în sectorul energiei electrice/gazelor naturale şi Legea nr. 123/2013 a energiei electrice şi gazelor naturale.  
În vederea îmbunătăţirii și integrării pieţelor de energie competitive, prin directivele menţionate sunt stabilite norme comune referitoare la organizarea și funcţionarea sectorului energiei (energie electrică şi gazelor naturale), accesul deschis la piaţă, precum și dispoziţii privind protecţia consumatorilor.
Direcţia comunicare, cooperare şi relaţia cu Parlamentul

